ÚRAD VLÁDY SLOVENSKEJ REPUBLIKY
             sekcia vládnej legislatívnej    

                                                                                                Na rokovanie vlády SR
                                                                                  Dňa 22. februára 2006
                                                                                  K materiálu č. 3164/2006
                                                                                  K bodu č. 5

S T A N O V I S K O

k návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov

I

     Návrh zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov predkladá na rokovanie vlády Slovenskej republiky, minister dopravy, pôšt a telekomunikácií SR Pavol Prokopovič.

II

     Cieľom tohto návrhu zákona je potreba harmonizácie vnútroštátnych právnych predpisov s právom EU v tejto oblasti. Ďalej je potrebné upresniť tie ustanovenia zákona, ktoré sa týkajú pravidelnej autobusovej dopravy, najmä v oblasti výkonov vo verejnom záujme a ich financovanie, ako aj zohľadniť požiadavky, ktoré vyplynuli z novelizovanej Európskej dohody o medzinárodnej cestnej preprave nebezpečných vecí (dohoda ADR) platnej od 1. júla 2005, zo smernice Komisie 2004/111/ES z 9. decembra 2004, ktorou sa prispôsobuje technickému pokroku smernica Rady 94/55/ES o aproximácii právnych predpisov členských štátov vzhľadom na prepravu nebezpečných vecí cestnou dopravou a smernice Komisie 2004/112/ES z 13. decembra 2004, ktorou sa prispôsobuje technickému pokroku smernica Rady 95/50/ES o jednotných postupoch kontroly cestnej prepravy nebezpečných vecí.

III.

          Legislatívna rada vlády Slovenskej republiky prerokovala návrh zákona dňa 17.januára 2006 a odporučila ho po zapracovaní jej pripomienok predložiť vláde Slovenskej republiky.

IV.

     Sekcia vládnej legislatívy Úradu vlády Slovenskej republiky konštatuje, že v novom znení návrhu zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov boli pripomienky Legislatívnej rady vlády SR (45 pripomienok)  zapracované. 
     Sekcia vládnej legislatívy Úradu vlády Slovenskej republiky preto odporúča vláde Slovenskej republiky návrh zákona, ktorým sa mení a dopĺňa zákon Národnej rady Slovenskej republiky č. 168/1996 Z. z. o cestnej doprave v znení neskorších predpisov a zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov schváliť v predloženom znení.

V Bratislave: 16. februára 2006
Vypracovala: A. Petruňáková

                                                                                   Štefan G r m a n 
                                                                                   generálny riaditeľ
                                                                             sekcie vládnej legislatívy